[image: CD COLOR 2016 ]
PARLAMENTUL ROMÂNIEI
CAMERA DEPUTAŢILOR

	COMISIA PENTRU MEDIU ȘI   ECHILIBRU 
ECOLOGIC
	 COMISIA PENTRU AGRICULTURA, SILVICULTURĂ, INDUSTRIE ALIMENTARĂ ȘI SERVICII SPECIFICE

	4C-8/516/2021
	4C-5/768/2021



Bucureşti, 1.11.2021 

		Către,
		            BIROUL PERMANENT AL CAMEREI DEPUTAŢILOR

		Vă înaintăm, alăturat, raportul comun asupra propunerii legislative privind gestionarea gunoiului de grajd, transmis Comisiei pentru mediu şi echilibru ecologic şi Comisiei pentru agricultură, silvicultură, industrie alimentară şi servicii specifice, pentru dezbatere pe fond, în procedură obişnuită, cu adresa nr. PL. x 193/2021  din 11 mai 2021.



	PREŞEDINTE,
George-Cătălin STÂNGĂ




	PREŞEDINTE,
    Adrian-Ionuț  CHESNOIU

Bucureşti, 1.11.2021 
R A P O R T      C O M U N
asupra propunerii legislative privind gestionarea gunoiului de grajd	
	În conformitate cu prevederile art. 95 din Regulamentul Camerei Deputaţilor, republicat, Comisia pentru mediu şi echilibru ecologic şi Comisia pentru agricultură, silvicultură, industrie alimentară și servicii specifice au fost sesizate, cu dezbaterea pe fond, în procedură obişnuită, cu propunerea legislativă privind gestionarea gunoiului de grajd transmis cu adresa nr. PL.x193/2021 din 5 mai 2021  şi înregistrată sub nr. 4c-8/214/11.05.2021, respectiv 4c-5/442/11.05.2021.
		Conform  prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
	Senatul, în calitate de primă Cameră sesizată, a respins propunerea legislativă în ședința din data de 4 mai 2021.
	Consiliul Economic şi Social şi-a exprimat următoarele puncte de vedere cu privire la proiectul de act normativ:  
· reprezentanţii părţii patronale: 4  reprezentanţi au votat pentru avizarea favorabilă, 6 reprezentanţi au votat pentru avizarea nefavorabilă a proiectului de act normativ şi o abţinere. 
· reprezentanţii părţii sindicale: 8 reprezentanţi  au votat pentru avizarea favorabilă, 5 reprezentanţi au votat pentru avizarea favorabilă cu observaţii şi 2 reprezentanţi au votat pentru avizarea nefavorabilă. 
· reprezentanţii asociaţiilor şi fundaţiilor neguvernamentale ale societăţii civile au votat pentru avizarea favorabilă a proiectului de act normativ, cu observaţii.
	La întocmirea prezentului raport comun, Comisia a avut în vedere avizul negativ al Consiliului Legislativ (nr.137/2021), avizul negativ al Comisiei juridice, de disciplină şi imunităţi şi avizul negativ al Comisiei pentru administraţie publică şi amenajarea teritoriului (nr. 4c-7/214/15.06.2021).
	Guvernul României, conform punctului de vedere transmis prin adresa cu nr. 753/13.04.2021, nu susţine adoptarea iniţiativei legislative. 
	Propunerea legislativă are ca obiect de reglementare stabilirea cadrului legal pentru desfăşurarea activităţilor de colectare, stocare şi valorificare a gunoiului de grajd, în vederea protejării sănătăţii umane şi a mediului înconjurător. Iniţiativa vizează condiţiile utilizării gunoiului de grajd, în vederea reducerii depozitării acestuia în condiţii neconforme, metodele şi mijloacele de colectare şi stocare, modalităţile de utilizare a gunoiului de grajd, atribuţiile administraţiei publice locale, modalitatea de stabilire a sancţiunilor
	În conformitate cu prevederile art.62 şi art. 64 din Regulamentul Camerei Deputaţilor, republicat, membrii Comisiei pentru mediu şi echilibru ecologic şi membrii Comisiei  pentru agricultură, silvicultură, industrie alimentară și servicii specifice au examinat propunerea legislativă menţionată mai sus, în ședințe separate, cu prezentă fizică și online.
	Comisia pentru agricultură, silvicultură, industrie alimentară și servicii specifice a examinat propunerea legislativă în şedinţa desfăşurată în sistem mixt  din 21 septembrie 2021. La lucrările Comisiei  membrii acesteia au fost prezenți conform listei de prezență. 
Comisia pentru mediu şi echilibru ecologic a examinat propunerea legislativă în şedinţa din 26 octombrie 2021, desfășurată atât la sediul Parlamentului pentru unii membri ai comisiei, cât și prin mijloace electronice pentru alți membri. Din numărul total de 17 membri ai Comisiei pentru mediu şi echilibru ecologic au fost prezenți la dezbatere 16 deputați.
La dezbaterea propunerii legislative a participat, în calitate de invitat domnul Barna Tánczos, ministrul Mediului, Apelor şi Pădurilor.
	În urma dezbaterilor şi a opiniilor exprimate, membrii celor două Comisii au hotărât, cu majoritate de voturi, să propună plenului Camerei Deputaților  respingerea propunerii legislative privind gestionarea gunoiului de grajd din următoarele motive:
· prevederile propunerii legislative nu respectă normele de tehnică legislativă şi nu sunt corelate cu cele existente deja în legislaţia în vigoare (Legea  nr.211/2011 privind regimul deşeurilor), precum şi cu legislaţia subsecventă, în vederea evitării paralelismelor de reglementare. 
	 În funcţie de obiectul şi conţinutul său, propunerea legislativă face parte din categoria legilor ordinare.



	PREŞEDINTE,
George-Cătălin STÂNGĂ





	PREŞEDINTE,
Adrian-Ionuț   CHESNOIU


	SECRETAR
Bogdan-Alexandru BOLA






Consilier parlamentar, 
Alina Alexandriuc
	SECRETAR
Constantin BÎRCĂ








Consilier parlamentar, 
Dr. Gabriela Ciurea
Sef serviciu consilier parlamentar
Anton Păştinaru

